Hêzanê Xelisnayîşê Efrînî (HRE) derheqê çalakîyanê hêzanê înan ê vera îşxalkarîya dewleta Tirkî de eşkerayîyêka nuştekîye weşanaye.
Eşkerayîya HRE wina ya:
“Hêzanê ma di çalakîyê cîyayî qezayanê Şera û Şêrawa yê Efrînî de vera çeteyanê dewleta Tirkî ya îşxalkare viraştî û 5 çeteyî ameyî kiştene.
Roja 2’ê Hezîrane de hêzanê ma vera qerargehê eskerî yê çeteyanê Ehrar el-Şamî yê dewa Vêlat El Qadî ya ke girêdayîya qezaya Şera ya çalakîyêka hîraye viraşte. Netîceyê çalakîye de 5 çeteyî ameyî kiştene. Hetê bînî ra hêzanê ma çekêk AK-47, yelegêk û telefonêk kerd ra xo dest.
3’ê Hezîrane de zî hêzanê ma dewa Basûtê ya ke girêdayîya Şêrawa ya de vera wesayîto ke berpirsîyarê gruba Firqet el-Hemze yê Ebdullah Helawî zî tede yo, çalakîye viraştene. Çalakîye de wesayîtî derbî girewtî û 2 çeteyî bî birîndar.
Wextê şerî de têkilîya ma şerwanêkê ma reyde qut bîye. Derheqê serebutî de ma do zanayîşan bado pare bikerê.”
